钦定古今图书集成/理学汇编/学行典/第074卷 > 梁刘勰新论 > 《慎隙》
## 钦定古今图书集成/理学汇编/学行典/第074卷 > 梁刘勰新论 > 《慎隙》

《夏。书》曰：“怨岂在明，不见是图。”故怨不在大，亦不在小。
荧荧不灭，能焚昆山；涓涓不绝，能成江河。怨之所生，
不可类推；祸之所言，非可情测。或怨大而成小，或憾
轻而至重。深仇不必危，而睚眦未可易也。譬如风焉，
披云飞石，卷水蹶木，而人血脉不为之伤。隙穴之风，
轻尘不动，毛发不摇。及中肌肤，以为深疾，大不为害。
小而成患者，大风散漫，小风激射也。